KLUBI 700
Ta oleks peaaegu surnud trastilise suhkrutaseme langemise tõttu veres.
Ta elas ka üle südamearteri ummistuse
ja on seljatanud neeruvähi.
Ta arstid kutsuvad Garyt imeks.
Miljonid ta fännid aga kutsuvad teda teisiti.
Teda kutsutakse Täisenergiaks.
Gary Valenciano
on filipiinlasest laulja, laulukirjutaja ja erakordne popstaar,
kelle karjäär on kestnud 38 aastat.
Gary inspireerib miljoneid inimesi üle maailma.
Koroona ajal osales ta mitmetes heategevuslikes ettevõtmistes,
et koguda raha koroona all kannatanutele.
2021. aastal sai temast Filipiinide saadik
kogukonnas pray.com
Tegu on äpiga, mis aitab inimestel kasvada palve kaudu usus.
Tere tulemast hea sõber taas me saatesse otse Manilast!
Nii tore, et oled meiega!
Nii tore olla taas te saates
ja mul on rõõm teada, et teil kõigil seal läheb hästi
vaatamata kõigele toimunule.
Oled ise ka paljust läbi läinud,
kuid tore siiski näha su rõõmu ja naeratust.
Sa tead täpselt, mida palves peituv vägi tähendab,
sest oled mitu korda seisnud silmitsi surmaga.
Räägi neist ja sellest, kuidas Jumal sind läbi kandis.
Ta kannab mind jätkuvalt läbi.
Mul on 43 aastat olnud 1. tüübi diabeet
ja tänu sellele kogenud mitmeid kriitilisi hetki.
2018. aastal tundsin esinemise ajal rinnus teravat valu,
mis kõik toimus teleülekande ajal.
Vaid mu õde sai aru, et ma ei liigu päris nii nagu peaksin.
Läksin peale seda arstile
ja nad avastasid
mu vasakpoolse südamearteri 95% ummistuse.
Seda seisu teatakse ka kui "leseks tegijana".
Arstid ütlesid, et pean operatsioonile minema
ja ma olin nõus.
Nad tegid kõik, mis tarvis,
kuid tervenemise protsessi ajal tekkis mu vasakusse kopsu vedelik,
mistõttu arstid otsustasid mu kopsu üle vaadata.
Selle käigus avastati mul parema neeru vähk,
mis oli juba üsna suur - läbimõõduga 4-6 cm.
Õnneks oli vähk vaid seal neerus.
1,5 kuud peale mu südameoppi pidin minema tagasi haiglasse,
et eemaldada kasvaja mu neerust.
Jumal ei pruugi meile alati öelda, kuidas Ta meid läbi kannab,
aga Ta alati kannab.
Kogesin täiega, kuidas olen Ta peopesa peal.
Ma ei unusta kunagi,
kui olin tagasi seal opiruumis ja nad mind lõikama hakkasid.
Ütlesin: "Jumal, ma olen jälle siin...
ja nad lõikavad mu jälle lahti."
Kujutasin seda lausa oma silme ees ette,
kuidas Jumal istub mu voodi jalutsis
ja siis Ta ütles: "Jah, ja ma olen ka jälle siin.
Olen sinuga läbi selle kõige."
Ja Ta on seda olnud.
Juba ajast, mil diabeedi sain.
Siit aga kõige värskemad uudised!
Harjutasin hiljuti ühe show tarbeks
tundes end selle käigus veidi haiglasena.
Ma ei tahtnud sellest kellelegi rääkida,
sest arvasin, et see on tingitud eelmisest magamata ööst.
Kuid peale neid proove koju jõudes oli mul väike palavik ja külmavärinad.
Mõtlesin sel hetkel, kas tegu võib olla mingi viirusega?
Kuid tegu oli dengue-palavikuga.
Mul tekkis hull lööve ja ma läksin tagasi haiglasse.
Ja jälle!
Nii lihtne on tunda hirmu, kui koged selliseid asju,
aga samas kogesin vaimus ka Jumala tröösti,
kes ütles: "Sa oled minu kätes.
Sa oled minu kätes ja ma kannan su taaskord läbi."
Ma ei tea, mida homne toob või mida mu ihust avastatakse?
Loodetavasti mitte midagi.
Aga kui ka avastatakse, siis ma tean, kelle kätes ma olen
ja kes kannab mind läbi.
Ta ei pruugi kõrvaldada seda olukorda,
aga Ta kannab mind sellest läbi.
Mis iganes neid asju ei põhjusta - Jumal teab
ja kõik need asjad muudavad mind paremaks
ja rohkem selliseks nagu Jumal tahab, et ma oleks.
Oled elav tunnistus ja see on imeline!
Oled sa kunagi küsinud Jumalalt: "Miks?"
Mitmeid kordi.
Kuid mitte isegi tunde tõttu, et tahaks alla anda
või et oleksin närvis.
Lihtsalt kui sa näed, et see, mida oma ihu heaks teed,
ei annagi alati häid tulemusi.
Ma teen trenni
ja püüan elada nii tervislikult kui oskan.
Vahel on mu hemoglobiini tase A1C, mis näitab tavapärast suhkrutaset,
vahel on see kõrgem kui peaks.
Nii pean olema väga ettevaatlik,
sest suhkruhaigus võib olla väga petlik.
Võid väliselt tunda end väga hästi, samas kui seesmiselt on jama.
Nii et kui küsin Jumalalt: "Miks?",
siis Ta kaldub mind alati kinnitama mu tervisekontrollide ajal.
Kui mul oli see dengue-palavik, pidin minema haiglasse,
kus kontrolliti nii mu silmi, kui kõike muud mu ihus.
Arstid olid täiega rahulolevad ja ka hämmingus,
öeldes, et kuigi olen diabeetik, pole mu silmades mingit taandarengut
Nägemine aga on üks esimesi asju, mis hakkab siis kahjustuma.
Mul oli ka probleeme närvilõpmetega ehk diabeetilise nefropaatiaga.
Nad tegid kõikvõimalikke analüüse ja teste, mis olid rasked,
sest nad tegid mulle aegajalt eletrišokki,
et näha, milline mu närvirakkude seis on.
Arst ütles: "Läbisite sama testi 2013. aastal,
aga kõik te näidud on endiselt samad."
Nii et tundub, et vanemaks saamine pole seda mõjutanud.
Üks laul räägib sellest,
kuidas Jumal toimetab meile nähtamatutel viisidel
ja ma tõesti usun seda.
Ma pole näinud Ta toimetamist,
aga kui lasen end kontrollida,
saan sellele kinnitust.
"Ütlesin ju sulle, Gary, et mul on kontroll selle kõige üle
ja ma tean, mis toimub.
Jah, su elus võib toimuda asju, mis ei tekita head tunnet
või ei haaku sellega, mida oled ise mõelnud,
aga sa oled minu kätes ja ma ei lase sinust lahti.
Hoolitsen selle eest, et jõuad sinna, kuhu jõudma pead,
kui vaid lased mul seda teha."
Nii et isegi, kui ma ei saa vastust oma "Miks?"-küsimustele,
kogen sügaval sisimas rahu, mis ületab kogu inimliku mõistuse
ja see kinnitab mulle, et olen Jumala kätes.
Ja pole turvalisemat paika, kui olla Tema kätes.
Aamen.
Nii su elu kui palveelu on eeskujuks meile kõigile.
Oled Filipiinide saadik palveäpis pray.com
Mis lugu sellega on?
Pray.com on imeline äpp,
mis rikastab, süvendab ja tugevdab me palveelu
ja selle kaudu me suhet Jeesusega.
Olen praegugi siin stuudios, et luua rohkem sisu sinna äppi.
See äpp suunab sind asjadeni,
mille pärast sa pole ehk osanud palvetada.
Vaimse tervisega võitlevad inimesed, keda on palju.
Vaimsed probleemid, ebakindlus tuleviku ees,
hirm, viha, andestamatus...
See palveäpp tegeleb nende teemadega
ja julgustab sind paluma nende teemade pärast
omal moel ja oma sõnadega,
kuid seal on abivahendid selle tegemiseks.
Koguduse Favor pastor James Ethan kuulus juba sinna palveäpi kogukonda
ja ta käest küsiti, kes võiks olla Filipiinidelt kaasatud,
kel oleks inimeste üle mõju
ja siis olla minu nime mainitud.
Nii mu naine siis teataski mulle, et mind tahetakse kaasata sinna
ja ma sain nendega kokku.
Üks asi on tulla lagedale heade projektidega,
aga teine asi on kogeda toimivat tööalast suhet inimestega,
kes jagavad sinuga sama usku.
Sest siis kõik teavad, milleks nad seal on ja mida teha.
Nii ma sinna jõudsingi.
Olen üsna põnevil ja veidi hirmul ka neid klippe luues,
sest neis ma ju ei laula, vaid räägin, jagades piiblilugusid.
Töötan hetkel Joosepi loo kallal.
See on väljakutsete rohke,
aga samas väljakutse, mille tahan vastu võtta.
Väljakutse ei peitu millegi erakordse loomises,
sest Jumal ise kannab hoolt erakordse osa eest,
aga tean, et see mõjutab väga paljusid inimesi,
kes vajavadki kuulda näiteks Joosepi lugu.
Nii on see suur au teenida Jumalat sellisel moel.
On au tunda sind
ja võin kinnitada, et kõik, mida teed, sa teed seda suurepäraselt.
Tõmbame siinkohal joone alla ja vaatame ka ühte su muusikavideot.
Suur tänu, et olid meiega ja parimat su naisele ja lastele.
Te perest tuleb alati imelisi asju
ja on alati suur rõõm, kui oled meiega.
Siin mu selja taga on keegi, kes tahab ka tere öelda.
See on mu naine.
Tere Angelie! Tore näha sind.
Armastame sind, Gordon. Tervita oma naist.
Nüüd aga Gary video juurde.
Rohkem infot pray.com kohta leiate aga meie kodulehelt:
Nüüd aga Gary lauluga: "Tee meid taas terveks"
Siin me oleme
Paljud ravimas oma murtud südameid
Paljud leinas ja sügavalt haavatud
Lüüa saanud nende poolt, kes lahkunud hüvasti jätmata
Oleme püüdnud naerda ja rõõmustada
Oleme nutnud isetute võitlejate pärast
Kes on seisnud meie ja me perede eest
Oleme läbi aegade käinud läbi nii heast kui halvast
Kogenud tugevaid tuuli
ja päikest, mis keeldunud paistmast me üle
Ometi laulame me tormis ja tantsime vihmas
Kuigi ei saa tulla ligi
Ja puudutada neid, kes tunduvad nii kaugel
Me pole üksi selles tormis ja me palvetame vihmas
Ei, me südamed ei väsi ja me usk põleb
Ja sügaval sisimas me teame, et me appihüüdu on kuulda võetud
Issand, kas tervendaksid meid, muutes meid taas terviklikuks?
RÕÕM - PÜÜA SEE KINNI!
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Teenida kümneid tuhandeid dollareid päevas
ja seda vaid 30-aastaselt.
Bobby töötas end vaesusest ja häbist üles olukorda,
kus ta sai osta ja teha, mida iganes tahtis.
Ta liikus ühest linnast teise, ajades taga üha paremaid pakkumisi,
kuniks tõmbas ühel õhtul välja oma 45-kaliibrilise püstoli.
Mis juhtus?
Saate kohe teada.
Peitsin end kooli WC'sse ära, süües seal lõunaks soolakreekereid.
WC's! Sest mul oli nii häbi,
et ei saanud teistega koos lõunalauda minna.
Bobby teadis, mida tähendab vaesus.
Ta vanavanemad kasvatasid teda ühes Alaska väikelinnas.
Armastav ja töökas kristlastest paar,
kes andsid oma parima vähesega, mis neil oli.
Tahtsin ka ilusaid jalanõusid ja riideid nagu teistel lastel,
mitte kasutatud asju nagu mul olid.
Tundsin, et olen nii erinev ja teiste poolt mitte vastuvõetud.
Teismeikka jõudes sai sellest häbist edasiviiv jõud.
Me ei näe just tihti tõsise tööga teenitud suurt raha,
vaid hoopis narkodiilereid, kel on uhked autod ja ilusad tüdrukud.
Tahtsin ka seda.
Keskkooli-ikka jõudes juba teadsin, mida teha.
Bobby oli 13-aastane,
kui ostis marihuaanat ja müüs selle kasumiga maha.
Elu esimest korda oli tal taskus raha,
et osta ja teha sellega, mida iganes soovis.
Korraga ma ei pidanud enam soolakreekereid sööma.
Keskkooli rahvaski tuli mu juurde, et saada osa sellest, mis mul oli.
See pani mind end tähtsana tundma.
Siis aga avastas ta vanaisa, kes oli narkomaanide nõustaja,
Bobby saladuse,
öeldes, et kui ta seda ei lõpeta, tuleb tal kodust lahkuda.
Küsisin: "Nagu päriselt? Mida halba ma olen sulle teinud?"
Ta vastas: "Mitte, mida sa mulle, aga mida sa iseendale teed."
See murdis mu südame näha vanaisa selliselt murtuna,
aga olin juba otsustanud, et ei taha elada nii nagu tema.
Bobby, langedes välja keskkoolist,
rändas järgnevad 15 aastat linnast linna,
ajades taga kasumit ja müües üha tugevamaid uimasteid.
Ta sai kolme erineva naisega kolm last,
jäämata kellegi nende juurde pikemaks.
Oma 30'ndates teenis ta päevas kümneid tuhandeid dollareid.
Olin Bobby Dordon ja kui inimesed minust rääkisid,
saadi aru, et tegu on jõuga, millega peab arvestama.
See, mille poolest teda tunnustati,
läks talle samas maksma ta sõbrad ja vabaduse.
Olles tagaotsitav politsei poolt,
oli Bobby täiesti üksi ega saanud kedagi usaldada.
Lisaks tuli veel mängu teisigi asju, millega ta polnud arvestanud.
Kahetsus ja süütunne.
Bobby enda vanemad olid narkosõltlased
ja nii hakkas ta nägema oma seost sellest,
kuidas ta aitas kaasa inimeste elude hävitamisele
läbi sõltuvuse.
Oleksin tahtnud olla jälle see vaene kreekereid sööv poiss,
kui et näha üledoosi tõttu pilves inimesi.
Olin nii õnnetu, et tahtsin surra.
Kuniks ühel õhtul raha kokku lugedes ja tohutut süüd tundes...
Olin põhjustanud palju valu
ja küsisin endalt: "Kas selline siis nüüd oledki?
Kui nii, siis sellisena pole sind küll vaja."
Võtsin oma 45-kaliibrise püstoli välja ja seadsin selle valmis...
Kuniks korraga mu väike tütar helistas mulle k 4.30 hommikul,
öeldes: "Issi, miski ajas mind üles ja pani mind sulle helistama."
Viskasin relva, kus see ja teine.
Bobbyl polnud aimugi, kuidas lahendada tekitatud probleeme
Ta ei uskunud, et on isegi väärt armastava Jumala andestust,
kellest ta vanavanemad olid rääkinud.
Olin elanud nii kaua pimedust täis elu,
et miks Ta pidanukski mulle andestama?
Ometi palus ta abi.
Palusin, et Jumal sekkuks ja peataks mu,
tehes, mis iganes, et saada mind kätte.
Vaid mõni nädal hiljem sai politsei Bobby kätte
ja võttis ta vahi alla.
Talle määrati 13 aastat vanglat.
Istudes kord kaklemise eest üksikkongis,
palus ta, et talle toodaks midagi lugeda.
Valvur tõi talle Piibli,
mille Bobby 3 päeva hiljem lõpuks avas.
Lugesin seal Paulusest, kes leidis andestust ja lunastust,
kuigi oli eelnevalt kristlasi tapnud.
Nüüd aga oli apostel.
Mõtlesin, et kui juba kristlaste tapja sai andeks,
saan mina kindlasti ka.
Siis aga koges Bobby midagi, mida ta kirjeldab kui elektrišokki.
Kogu see "kõva mees"-olemine ja enesetõestamine haihtusid õhku.
Olin nii õnnelik.
Bobby läks tagasi tavakongi
ja üks vanglas töötav kristlasest naine nägi teda Piiblit lugemas,
pakkudes talle eestpalvet.
Palusin: "Jeesus, andesta mulle mu patud
ja näita, kuidas elada teisiti.
Annan kogu oma elu juhtimise üle Sulle
ja Sul on nüüd täiskontroll selle üle.
Usun ja usaldan Sind, teades, et Sul on parem tee mu jaoks
ja ma saan olla parem, kui eales varem."
Bobby elas peale seda Jumalale, kuid sai peagi ka vabaks meheks.
Olles kandnud ära vähem kui 5 aastat oma karistusest,
sai ta ennetähtaegselt vabaks.
Sellest ajast peale on ta loonud tugevad suhted oma tütardega
ja saanud sõltlaste nõustajaks nagu ta vanaisagi.
Ühtlasi on ta rajanud tervenduskodud,
mis on majutusprogramm inimestele,
kes tulnud välja sõltuvustest ja vangistusest.
Alistudes Jumalale ja andes Talle oma kõik,
andis Ta mulle rahu teadmisest, et olen piisav.
Tean, et olen piisav sellisena nagu olen.
Sinagi võid saada sama ilmutuse
ja kogeda seda sama rahu, teadmist ja kindlust,
et Jeesus suri ka sinu eest.
Ta tuli ainuüksi sinu pärast
ja Ta igatseb, et veedaksid Temaga kogu igaviku.
Võib-olla arvad nagu Bobbygi,
et oled läinud liiga kaugele ja teinud liiga palju.
Sa ei suuda iseendale andestada ega kujuta ka ette,
et püha ja õiglane Jumal tahaks sulle andestada.
Arvad, et Ta ei taha sinuga mingit pistmist teha.
Kuid las Bobby lugu ja teekond julgustada sind.
Ta oli omadega nii nullis, et ei tahtnud enam eladagi.
"Mu jaoks pole enam mingit lootust, olles selline nagu ma olen.
Mul pole siit enam kuhugile minna."
Jumal aga tegi midagi täiesti ebatavalist,
ajades öösel üles ta 10-aastase tütre, et too helistaks oma isale.
"Pead helistama ja tegema seda kohe praegu."
Bobby palus ka, et Jumal aitaks ta välja sest' loost
ja Jumal saatis politseinikud, kes ta kinni võtsid.
Kuid isegi see ei muutnud teda.
Alles siis, kui ta hakkas Piiblit lugema,
lugedes sealt ka apostel Paulusest,
kes enne oli Saulus, aga sai siis Pauluseks.
Saulus kiusas kogudusi taga,
viies sealt mehi ja naisi ahelates minema,
kuna nad uskusid Jumalasse.
Sellisest mehest sai apostel Paulus.
Bobby mõtles:
"Kui Jumal sai andestada Saulusele ja teha temast Pauluse,
saab Ta ka andestada mulle."
Mida apostel Paulus ütles?
Ta ütles: "Ustav on see sõna ja väärib igati vastuvõtmist,
et Kristus Jeesus on tulnud maailma päästma patuseid,
kelle seast esimene olen mina."
See ütlus puudutab ka sind.
Jeesus tuli sinu pärast.
Jeesust nimetati patuste sõbraks.
Ta veetis aega maksukogujatega.
Ta lasi prostituutidel puudutada end ega tõuganud neid ära.
Ta võttis kõik need inimesed vastu.
Parim uudis aga on see, et see muutis neid inimesi.
Lootusetuid patuseid
ja neid, kelle jaoks polnud ühiskonnas kohta.
Jeesus võttis nad vastu,
muutis neid
ja lõi nad uueks.
Ta andis neile uue alguse.
Uue viisi, kuidas elada ühes lootuse-, tuleviku- ja plaaniga.
Kõike seda pakub Ta sullegi, kui vaid võtaksid selle vastu.
Ta saab muuta sind ja luua kõik uueks.
See on üks imeline uudis.
Parim uudis, mida eales kuuldud.
Sa võid saada osa uuest elust ja algusest,
omades tulevikku.
Ja kui peaksidki vahel komistama, on Jumal olemas su jaoks.
Ta ei jäta ega hülga sind kunagi, vaid tahab olla sinu kõik kõiges.
Kui see on miski, mida soovid,
siis palume üheskoos sama palve, mida Bobby palus,
mida mina olen palunud ja mida Paulus palus.
Palu ja Jumal teeb seda ka sinu heaks.
Palugem.
Issand, me tuleme Su ette ja palume, et tuleksid me südameisse.
Ole meie Päästja ja kõik kõiges.
Jeesus, andesta mulle kõik, mida olen valesti teinud
ja mina andestan neile, kes on minu vastu eksinud
ja mulle haiget teinud.
Jeesus, tule mu südamesse ja tee mind uueks,
sest ma palun seda Sinu nimel.
Isa, palun et täidaksid kõiki palvetajaid
oma armastuse- ja ülevoolava vastuvõtuga.
Täida neid oma armastusega.
Palun seda Jeesuse nimel, aamen ja aamen.
Anna kellelegi teada, kui palusid seda palvet.
Lõpetuseks aga Efeslastele 2:8-9:
"Sest teie olete armu läbi päästetud usu kaudu -
ja see ei ole teist enestest, vaid see on and Jumalalt -,
mitte tegudest, et ükski ei saaks kiidelda."
Olge õnnistatud ja näeme taas!
Kanname endaga liiga sageli mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati meiega,
meid rõhudes ja me tõelist rõõmu röövides.
Kuid Jumal ei taha, et oleksime kinni minevikus.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Kui vajad rääkida kellegagi, kes hoolib,
helista TV7'sse 44 22 227 või kirjuta: palve@tv7.ee
Tõlge: Anne-Ly Raukas